Два танка опанка, а оба дебела
Некакав човјек продавао опанака, и вазда се заклињао свакоме који је код њега куповао: тако ми светога Петра и Павла, оба су ти добра. Дође један поп, па почне пипати
све опанке редом да би за себе изабрао један најбољи пар, па види да један бијаше много тањи од другога, и рече: ево овај пар добар би био, али да је ови као ови други дебео, ласно бисмо се погодили. — Није попе! но ти се чини, тако ми светога Петра и Павла — оба су ти добра. Поп купи, али се нађе преварен. — Кажите ми ви сада, је ли се онај криво
клео али право? — Криво, а да како? — Није истина, јер се он није заклињао да су оба опанка добра, него два свеца, т. ј. Петар и Павао.

Референце

Извор 
Врчевић, В. 1868. Српске народне приповијетке понајвише кратке и шаљиве. Биоград: Српско учено друштво. стр. 205-206.

Српске народне приповетке
Народне шаљиве приче